คอลด์เวลล์ เอสเซลเตน

คอลด์เวลล์ เบลกแมน เอสเซลเตน จูเนียร์  (Caldwell Blakeman Esselstyn Jr.) 
เป็นศัลยแพทย์ชาวอเมริกัน  และเป็นผู้รับเหรียญทองโอลิมปิกในกีฬาพายเรือ
เขาเป็น  "ผู้สนับสนุนระดับผู้นำ" เกี่ยวกับ  "อาหารจากพืช" 
และเป็นนักแสดงในภาพยนตร์สารคดีอเมริกันเรื่อง  ใช้ซ่อมดีกว่าโดนมีด  (Forks Over Knives) ในปี ค.ศ. 2011
หนังสือของคุณหมอเอสเซลเตน  การป้องกันและการรักษาโรคหัวใจ  (Prevent and Reverse Heart Disease) (ค.ศ. 2007) มีอิทธิพลให้อดีตประธานาธิบดีสหรัฐบิล คลินตันเปลี่ยนวิถีการบริโภคอาหาร

**พื้นเพประวัติ**
คุณหมอเอสเซลเตนเกิดที่นครนิยอร์ก, มลรัฐนิวยอร์กในปี ค.ศ. 1933  (พ.ศ. 2476) 
และเติบโตขึ้นในฟารม์เลี้ยงวัวในเขตด้านเหนือของรัฐนิวยอร์ก  โดยได้รับการศึกษาในโรงเรียนรัฐ
ในระดับมัธยมปลาย  เขาได้เข้าเรียนที่เอเคเดมีเดียร์ฟิลด์ 
และจบการศึกษาในระดับอุดมศึกษาที่มหาวิทยาลัยเยลในปี ค.ศ. 1956 
ซึ่งในช่วงที่อยู่ที่มหาวิทยาลัย  เขาเป็นสมาชิกของสมาคมลับ Skull and Bones (ที่ประธานาธิบดีบุชทั้งพ่อทั้งลูกเป็นสมาชิกด้วย) 
เขายังได้แข่งขันในกีฬาโอลิมปิกในปี ค.ศ. 2499 ที่เมืองเมลเบิร์น ประเทศออสเตรเลีย
และได้รับเหรียญทองในกีฬาพายเรือทีม 8 คนซึ่งเป็นตัวแทนของประเทศสหรัฐ
คุณหมอเอสเซลเตนรับปริญญาแพทย์ศาสตร์บัณฑิตจากโรงเรียนการแพทย์ของมหาวิทยาลัยเคสเวสเทิร์นรีเสิร์ฟในปี ค.ศ. 1961 (ซึ่งเป็นที่ที่เขาได้พบภรรยาในอนาคตของเขาคือแอนน์) 
เป็นแพทย์ฝึกหัด  (ค.ศ. 1961–62) และแพทย์ฝึกหัดเฉพาะทาง  (ค.ศ. 1962–66)
ีที่คลินิกคลีฟแลนด์ซึ่งเป็นโรงพยาบาลดีที่สุด 1 ใน 4 ของประเทศสหรัฐอเมริกา 
หลังจากกลับมาจากการทำหน้าที่เป็นศัลยแพทย์ของกองทัพบกในสงครามเวียดนาม
เขาก็เริ่มทำงานที่คลินิกคลีฟแลนด์  จนกระทั่งได้รับตำแหน่งเป็น President of the Staff 
และเป็นกรรมการในคณะกรรมการบริหารโรงพยาบาล
เขาได้รับตำแหน่งเป็นประธานของสมาคมศัลย์แพทย์ต่อมไร้ท่ออเมริกัน  (American Association of Endocrine Surgeons) ในปี ค.ศ. 1991
ในปี ค.ศ. 2000 คุณหมอลาออกจากตำแหน่งในคลินิกคลีฟแลนด์
ในปี ค.ศ. 2005 คุณหมอได้รับรางวัลเบ็นจามินสป็อกสำหรับความกรุณาในการแพทย์ (Benjamin Spock Award for Compassion in Medicine) เป็นคนแรก
ได้รับรางวัลศิษย์เก่าดีเด่น  (Distinguished Alumnus Award) จากสมาคมศิษย์เก่าคลินิกคลีฟแลนด์ในปี ค.ศ. 2009
ในเดือนกันยายน ค.ศ. 2010 เขาได้รับรางวัลเกี่ยวกับการกีฬา Greater Cleveland Sports Hall of Fame Award 
คุณหมอเป็นสมาชิกของผู้ปรึกษาทางวิทยาศาสตร์ของนิตยสาร  Nutrition Action (แปลว่า การดำเนินการเรื่องอาหาร)
พิมพ์โดยศูนย์วิทยาศาสตร์เพื่อสาธารณประโยชน์  (Center for Science in the Public Interest)

**หนังสือและภาพยนตร์**
คุณหมอเป็นผู้เขียนหนังสือที่พิมพ์ในปี ค.ศ. ชื่อว่า  การป้องกันและการรักษาโรคหัวใจ  (Prevent and Reverse Heart Disease)
ที่เขาพูดถึงคนไข้โรคหัวใจที่สามารถฟื้นฟูจากโรคหลอดเลือดแดงแข็ง
โดยการบริโภคอาหารไขมันต่ำ  ไม่ผ่านการขัดฟอก  และมาจากพืช 
ส่วนครึ่งหลังของหนังสือมีสูตรอาหารจากภรรยาของเขาคือนางแอนน์ 
ผู้ทำงานร่วมกับคุณหมอโดยให้คำแนะนำแก่คนไข้เกี่ยวกับเรื่องการปรุงอาหาร
คุณหมอและครอบครัว  (พร้อมกับลูก 4 คน) ได้เริ่มบริโภคอาหารจากพืชมาตั้งแต่กลางคริสต์ทศวรรษ 1980 
คุณหมอยกความสำเร็จที่ได้ในการทดลองรักษาคนไข้โรคหัวใจภายในระยะเวลา 12 ปี
ให้กับการมีคอเลสเตอรอลรวมที่ต่ำ  (145 mg/dl)  และคอเลสเตอรอลแบบ LDL ที่ต่ำ  (82 mg/dl)date=December 2013
หลังจากการผ่าตัดหัวใจในปี ค.ศ. 2010 
อดีตประธานาธิบดีสหรัฐบิล คลินตันได้เปลี่ยนไปบริโภคอาหารจากพืช
ตามคำแนะนำของ ศ. น.พ. ดีน ออร์นิช, ศ. ด.ร. ที. คอลิน แคมป์เบลล์, และคุณหมอเอสเซลเตน
คุณหมอได้เป็นดาราในภาพยนตร์สารคดีปี ค.ศ. 2011 ชื่อว่า ใช้ซ่อมดีกว่าโดนมีด  (Forks Over Knives)
โดยใช้ข้อมูลจากหนังสือ การป้องกันและการรักษาโรคหัวใจ  (Prevent and Reverse Heart Disease) ของคุณหมอ
และจากหนังสือ The China Study (ค.ศ. 2005) ซึ่งเป็นผลจากงานวิจัยของ ศ. ดร. ที. คอลิน แคมป์เบลล์
ภาพยนตร์ได้แสดงผลงานของแพทย์อื่น ๆ ที่ใช้วิธีการรักษาแนวทางเดียวกันนี้ด้วย  
และได้กล่าวถึงประสบการณ์ของคนไข้ของคุณหมอ
ลูกชายของคุณหมอชื่อว่าริพ  ผู้เคยแข่งขันในกีฬา triathlon เป็นอดีตเจ้าหน้าที่ดับไฟ เป็นนักเขียนหนังสือ The Engine 2 Diet ซึ่งใช้ข้อมูลจากงานวิจัยของบิดาของเขา  (คือคุณหมอ)  ได้แสดงในภาพยนตร์เรื่องนี้พร้อมกับภรรยาของคุณหมอ

**ความเห็นเกี่ยวกับโรคหัวใจและโภชนาการ**

**ผลงาน**
  Prevent and Reverse Heart Disease: The Revolutionary, Scientifically Proven, Nutrition-Based Cure. (2007)- " Is the Present Therapy for Coronary Artery Disease the Radical Mastectomyof the Twenty-First Century?."
*Esselstyn CB Jr. et al. " A Strategy to Arrest and Reverse Coronary Artery Disease: A 5 -Year Longitudinal Study of a Single Physician's Practice." The Journal of Family Practice, 1995 December; 41 (6) : 560-68.
*Esselstyn CB Jr.  Updating a 12 -Year Experience With Arrest and Reversal Therapy for Coronary Heart Disease (An Overdue Requiem for Palliative Cardiology) ". The Am J of Cardiology, 1999 August 1; 84:339-341.
*Esselstyn CB Jr. " Resolving the Coronary Artery Disease Epidemic through Plant-Based Nutrition (with photos of disease reversal) ." Preventive Cardiology, 2001;4: 171-177.
*Campbell, T. Colin and Caldwell B. Esselstyn, Jr, MD. " Forks Over Knives: How a Plant-Based Diet Can Save America." Huffington Post, May 13, 2011.

**ดูเพิ่ม**

**หนังสือ**
หนังสือ The China Study - หนังสือแสดงความสัมพันธ์ของโภชนาการกับโรค

**แพทย์ นักวิชาการ นักวิทยาศาสตร์**
ศ. น.พ. ดีน ออร์นิช - แพทย์วิจัยผู้ทำการทดลองรักษาคนไข้โรคหัวใจและโรคต่อมลูกหมากด้วยการเปลี่ยนอาหาร
*ศ. ดร. ที. คอลิน แคมป์เบลล์ - ศาสตราจารย์ผู้ทำงานวิจัยที่สัมพันธ์โภชนาการและอัตราของโรคในประเทศจีน

**นักเขียน === - ดร. สาทิส อินทรกำแหง ผู้ริเริ่มและเผยแพร่การแพทย์ผสมผสาน เป็นผู้เริ่มต้นแนวทางสุขภาพแบบชีวจิต

**แนวคิด**
 ชีวจิต แนวคิดการดูแลสุขภาพเริ่มต้นโดย ดร. สาทิส อินทรกำแหง
*อาหารมังสวิรัติแบบเคร่งครัด  

**เชิงอรรถและอ้างอิง**

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2476
หมวดหมู่:บุคคลที่ยังมีชีวิตอยู่
หมวดหมู่:นักกรีฑาชาวอเมริกัน
หมวดหมู่:นักกรีฑาในโอลิมปิกฤดูร้อน 1956
หมวดหมู่:แพทย์ชาวอเมริกัน
หมวดหมู่:ศิษย์เก่าจากมหาวิทยาลัยเยล
หมวดหมู่:ศิษย์เก่าจากมหาวิทยาลัยเคสเวสเทิร์นรีเสิร์ฟ
หมวดหมู่:นักโภชนาการชาวอเมริกัน